-Պետք է այնպես անենք, որ այդ հնարավորությունները բացառենք, պետք է մենք, որպես իշխանություն, միջոցառումներ ձեռնարկենք, պետք է խստացնենք օրենսդրությունը, պետք է փակենք բոլոր սողանցքերը, բայց, մյուս կողմից, առանց քաղաքացիների աջակցության, առանց նրանց ակտիվ մասնակցության անհնար է պայքարել կաշառակերության եւ կոռուպցիայի դեմ, որովհետեւ մեկը պետք է տա, մյուսը՝ վերցնի։ Բացի այդ, դատարանում ապացուցելու կարիք կա, այսինքն՝ զուտ խոսակցություններով չես կարող մարդուն դատապարտել, միայն ստեղծված կարծիքով չես կարող մարդուն բանտ նստեցնել։ Ես խոստանում եմ՝ եթե լինեն ահազանգեր, եթե լինեն շահագրգիռ մարդիկ, ովքեր կցանկանան բացահայտել կաշառակերին, մշտապես աջակցություն կստանան։